Document ID: 32000L0082

Id-Direttiva tal-Kummissjoni 2000/82/KE
tal-20 ta’ Diċembru 2000
li temenda l-Annessi mad-Direttivi tal-Kunsill 76/895/KEE, 86/362/KEE, 86/363/KEE u 90/642/KEE dwar li jiġu ffissati l-livelli massimi tal-fdalijiet tal-pestiċidi fi u fuq il-frott u l-ħxejjex ta’ l-ikel, iċ-ċereali, l-oġġetti ta’ l-ikel ta’ oriġini mill-annimali u ċerti prodotti li joriġinaw mill-pjanti, inklużi l-frott u l-ħxejjex ta’ l-ikel rispettivament
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 76/895/KE tat-23 ta’ Novembru 1976 li għandha x’taqsam mal-fissar tal-livelli massimi tal-fdalijiet tal-pestiċidi fi u fuq il-frott u l-ħxejjex ta’ l-ikel [1], kif l-aħħar emendata bid-Direttiva tal-Kummissjoni 2000/57/KE [2], u b’mod partikolari l-Artikolu 5 tagħha,
Wara li kkunsidrat id-Direttiva tal-Kunsill 86/362/KE tat-23 ta’ Novembru 1976 li għandha x’taqsam mal-fissar tal-livelli massimi tal-fdalijiet tal-pestiċidi fi u fuq il-frott u l-ħxejjex ta’ l-ikel [3], kif l-aħħar emendata bid-Direttiva tal-Kummissjoni 2000/81/KE [4], u b’mod partikolari l-Artikolu 10 tagħha,
Wara li kkunsidrat id-Direttiva tal-Kunsill 86/363/KE tat-23 ta’ Novembru 1976 li għandha x’taqsam mal-fissar tal-livelli massimi tal-fdalijiet tal-pestiċidi fi u fuq il-frott u l-ħxejjex ta’ l-ikel [5], kif l-aħħar emendata bid-Direttiva tal-Kummissjoniu 2000/81/KE [6], u b’mod partikolari l-Artikolu 10 tagħha,
Wara li kkunsidrat id-Direttiva tal-Kunsill 90/642/KE tat-23 ta’ Novembru 1976 li għandha x’taqsam mal-fissar tal-livelli massimi ta-fdalijiet tal-pestiċidi fi u fuq il-frott u l-ħxejjex ta’ l-ikel [7], kif l-aħħar emendata bid-Direttiva tal-Kummissjoni 2000/81/KE [8], u b’mod partikolari l-Artikolu 7 tagħha,
Billi:
(1) Għaċ-ċereali u l-prodotti li joriġinaw mill-pjanti, inklużi l-frott u l-ħxejjex ta’ l-ikel, il-liveli tal-fdalijiet għandhom jirriflettu l-użu tal-kwantitajiet minimi tal-pestiċidi meħtieġa sabiex jiksbu l-protezzjoni effettiva tal-pjanti, applikati f’manjiera illi l-ammont tal-fdalijiet ikun l-iżgħar possibbli u aċċettabbli tossikoloġikament, b’mod partikolari bil-ħsieb tal-protezzjoni ta’ l-ambjent u f’termini tat-teħid dijetetiku stmat li jittiekel mill-konsumaturi. Għall-oġġetti ta’ l-ikel li joriġinaw mill-pjanti, il-livelli tal-fdalijiet għandhom jirriflettu l-konsum mill-annimali taċ-ċereali u l-prodotti li joriġinaw mill-pjanti ttrattati bil-pestiċidi kif ukoll, meta rilevanti, il-konsegwenzi diretti ta’ l-użu tal-mediċini veterinarji.
(2) Il-livelli massimi tal-fdalijiet rigward il-pestiċidi għandhom jinżammu taħt rivista u l-livelli jistgħu jiġu mibdula sabiex iqisu t-tagħrif u l-informazzjoni ġodda. Il-livelli massimi tal-fdalijiet (MRLijiet) għandhom jiġu ffissati f’limitu iktar baxx ta’ l-istabbilizzazzjoni analitika meta użi awtorizzati tal-prodotti għall-protezzjoni tal-pjanti ma jirriżultawx f’livelli li jistgħu jingħarfu tal-fdal tal-pestiċidi fil-prodott ta’ l-ikel jew fuqu, jew meta ma jkun hemm ebda użi awtorizzati, jew meta l-użi li jkunu ġew awtorizzati mill-Istati Membri ma jkunux ġew appoġġjati bl-informazzjoni meħtieġa, jew meta l-użi f’pajjiżi terzi li jirriżultaw fi fdalijiet fil-prodotti ta’ l-ikel jew fuqhom li jistgħu jidħlu fiċ-ċirkolazzjoni fis-suq Komunitarju ma jkunux ġew appoġġjati minn din l-informazzjoni meħtieġa.
(3) Ittieħdu Deċiżjonijiet tal-Kummissjoni li ma jinkludux is-sustanzi attivi fl-Anness I mad-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq tal-prodotti għall-protezzjoni tal-pjanti [9], kif l-aħħar emendata bid-Direttiva tal-Kummissjoni 2000/80/KE [10], għall-ażinfos-etil (id-Deċiżjoni tal-Kummissjoni 95/276/KE [11]), il-profam (id-Deċiżjoni tal-Kummissjoni 96/586/KE [12]), id-dinoterb (id-Deċiżjoni tal-Kummisjoni 98/268/KE [13]), id-DNOC (id-Deċiżjoni tal-Kummissjoni 1999/164/KE [14]), il-pirażofos (id-Deċiżjoni tal-Kummisjoni 2000/233/KE [15]), il-monolinuron (id-Deċiżjoni tal-Kummisjoni 2000/234/KE [16]), u l-klożolinat (id-Deċiżjoni tal-Kummissjoni 2000/626/KE [17]) u t-teknażene (id-Deċiżjoni tal-Kummissjoni 2000/725/KE [18]). Dawn id-Deċiżjonijiet ipprovvdew illi l-prodotti għall-protezzjoni tal-pjanti li jkun fihom dawn is-sustanzi ma għandhomx jiġu awtorizzati iktar sabiex jintużaw fil-Komunità. Huwa għalhekk meħtieġ li jiġu miżjuda l-fdalijiet kollha tal-pestiċidi li jinħolqu mill-użu ta’ dawn il-prodotti għall-protezzjoni tal-pjanti ma’ l-Annessi mad-Direttivi 86/362/KEE, 86/363/KEE u 90/642/KEE sabiex jiġu permessi is-sorveljanza u l-kontroll xierqa ta’ l-użi tagħhom u sabiex jipproteġu lill-konsumatur. Sabiex l-aspettazzjonijiet leġittimi jitħallew li jiġu mwettqa għall-ħażniet eżistenti tal-pestiċidi sabiex jintużaw, id-Deċiżjonijiet mhux ta’ inklużjoni tal-Kummissjoni ppermettew perjodu taż-żmien sabiex jiġu mitmuma gradatament, u huwa approprjat illi l-MRLijiet premessi fuq il-kunċett illi l-użu tas-sustanza interessata mhux awtorizzat fil-Komunità ma għandhomx japplikaw sakemm jispiċċa l-perjodu taż-żmien tat-tmiem gradatament li japplika għal din is-sustanza.
(4) Ġew iffissati l-livelli massimi tal-fdalijiet fejn jidħol l-ażinfos-etil għal xi oġġetti fl-Anness II mad-Direttiva 76/895/KEE, kif emendata bid-Direttiv tal-Kummissjoni 82/528/KEE, imma l-Istati Membri kienu permessi li jistabbilixxu MRLijiet ogħla. Sabiex jiġu stabbiliti l-livelli massimi armonizzati tal-fdalijiet tal-pestiċidi ta’ l-ażinfos-etil fil-frott u l-ħxejjex ta’ l-ikel u fuqhom lil-livell Komunitrju jeħtieġ li jiġu inklużi dawn il-MRLijiet minflok fid-Direttiva 90/642/KEE. Iktar minn hekk, għandhom jiġu emendati wara l-irtirar ta’ l-awtorizzazzjonijiet fil-livell Komunitarju.
(5) Il-livelli massimi tal-fdalijiet fil-Komunità u l-livelli rrakkommandati mill-Codex Alimentarius huma ffisati u vvaluati wara proċeduri simili. Ma jeżistu l-ebda limiti massimi tal-fdalijiet fil-Codex iffissati għall-ażinfos-etil, id-dinoterb, id-DNOC, il-monolinuran, il-profam u l-klożolinat. Jeżisti numru limitat tal-limiti massimi tal-fdalijiet fil-Codex għall-pirażofos u t-teknażene u dawn ġew ikkunsidrati meta ġew iffissati l-livelli massimi tal-fdalijiet iffissati f’din id-Direttiva. Il-Komunità nnotifikat l-abbozz tad-Direttiva tal-Kummissjoni lill-Organizzazzjoni Dinjija tal-Kummerċ u l-kummenti rċevuti ġew ikkunsidrati meta ġiet iffinalizzata d-Direttiva. Il-possibbilità li jiġu ffissati livelli massimi tal-fdalijiet fit-tolleranzi fuq l-importazzjonijiet għal għaqdiet speċifiċi ta’ wċuħ tar-raba'/pestiċidi trid tiġi eżaminata mill-Komunità Ewropea fuq il-bażi tas-sottomissjonijiet ta’ l-informazzjoni aċċettabbli u ta’ l-istimi aċċettabbli tat-teħid fl-ikel mill-konsumatur.
(6) Il-miżuri provvduti f’din id-Direttiva huma skond l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DIRETTIVA:
Artikolu 1
Fl-Anness II mad-Direttiva 76/895/KEE id-dħul li għandu x’jaqsam ma’ l-ażinfos-etil għandu jitħassar.
Artikolu 2
Fit-tabella fil-Parti A ta’ l-Anness II mad-Direttiva 86/362/KEE għandu jiżdied id-dħul rigward il-fdalijiet tal-pestiċidi li ġejjin:
Il-Fdal tal-Pestiċida | Il-Livell Massimu (mg/kg) |
L-Ażinfos-etil | 0,05 |
Il-Klożolinat | 0,05 |
Id-Dinoterb | 0,05 |
Id-DNOC | 0,05 |
Il-Monolinuron | 0,05 |
Il-Profam | 0,05 |
Il-Pirażofos | 0,05 |
Il-Teknażene | 0,05 |
Artikolu 3
L-Anness II mad-Direttiva 86/363/KEE huwa hawnhekk emendat kif ġej:
1) Id-dħul rigward il-fdalijiet tal-pestiċidi li ġejjin għandhom jiġu miżjuda mat-tabella fil-Parti A:
Il-Fdal tal-Pestiċida | Maximum level(mg/kg)Il-Livell massimu(mg/kg) |
Ta' xaħam kontenut fil-laħam, it-tħejjijiet tal-laħam il-ġewwieni u x-xaħmijiet ta' l-annimali elenkati fl-Anness I ġewwa l-kodiċi tan-NMbin-Nri 0201, 0202, 0203,0204, 0205 00 00, 0206,0207, 02080209 00, 0210,1601 00 u 1602 (1)(4) | Għall-ħalib tal-baqra u l-krema sħiħa il-ġewwieni u x-xaħmijiet ta' l-annimali elenkati fl-Anness I ġewwa l-kondiċi tan-NM bin-Nri 0401; għall-oġġetti ta' l-ikel ġewwa l-kodiċi tan-NM bin-Nri 0401, 0402, 0405 000406 skond it-(2)(4) | Tal-bajd frisk mifsuq, fil-bejtiet tal-għasafar u l-isfra tal-bajdelenkati fl-Anness Iġewwa l-kodiċi tan-NM bin-Nri 0407 00 u 0408(3)(4) |
L-Ażinfos-etil | 0,05 | 0,05 | 0,05 |
Il-Pirażofos | 0,02 | 0,02 | 0,1 |
Il-Teknażene | 0,05 | 0,05 | 0,05 |
2) Id-dħul rigward il-fdalijiet tal-pestiċidi li ġejjin għandhom jiġu miżjuda mat-tabella fil-Parti B:
Il-Fdal tal-Pestiċida | Maximum level(mg/kg)Il-Livell Massimu(mg/kg) |
Tal-laħam, inkluż ix-xaħam,it-tħejjijiet tal-laħamġewwa l-kodikċi tan-NM bin-Nri 0201, 0202, 0203, 0204, 0205 00 00, 0206, 0207, 0208,0209 00, 0210,1601 00 u 1602 | Għall-ħalib u l-prodotti mill-ħalib elenkati fl-Anness I ġewwa l-kodiċi tan-NM bin-Nri 0401, 0402, 0405 00 u 0406 | Tal-bajd frisk mifsuq, għall-bajd tal-għasafar u l-isfra tal-bajd elenkati fl-Anniess I ġewwa l-kodiċi tan-NM bin-Nri 0407 00 u 0408 |
Id-Dinoterb | 0,05 | 0,05 | 0,05 |
Id-DNOC | 0,05 | 0,05 | 0,05 |
Il-Profam | 0,05 | 0,05 | 0,05 |
Il-Monolinuron | 0,05 | 0,05 | 0,05 |
Artikolu 4
Fit-tabella fl-Anness II mad-Direttiva 90/642/KEE, għandu jiġi miżjud id-dħul għall-fdalijiet tal-pestiċidi kif iddikjarat fl-Anness ma’ din id-Direttiva.
Artikolu 5
1. Din id-Direttiva għandha tidħol fis-seħħ 20 jum wara l-pubblikazzjoni ta’ din id-Direttiva.
2. L-Istati Membri għandhom jadottaw u jippubblikaw il-miżuri leġislattivi, regolatorji jew amministrattivi sabiex jikkonformaw ma’ din id-Direttiva sa l-1 ta’ Lulju 2001. Għandhom jgħarrfu lill-Kummissjoni b’dan minnufih.
3. Għandhom jibdew japplikaw dawn il-miżuri għall-ażinfos-etil, il-profam u d-dinoterb mill-1 ta’ Lulju 2001.
4. Għandhom jibdew japplikaw dawn il-miżuri għad-DNOC, il-pirażofos u l-monolinuron mill-1 ta’ Lulju 2002.
5. Għandhom jibdew japplikaw dawn il-miżuri għall-klożolinat u t-teknażene mill-1 ta’ Jannar 2003.
6. Meta l-Istati Membri jadottaw dawn il-miżuri, dawn il-miżuri għandu jkun fihom referenza għal din id-Direttiva jew jiġu akkumpanjati minn din ir-referenza mal-waqt tal-pubblikazzjoni uffiċjali tagħhom. L-Istati Membri għandhom jadottaw il-proċedura għal din ir-referenza.
Artikolu 6
Din id-Direttiva hija indirizzata lill-Istati Membri.
Magħmula fi Brussel, fl-20 ta’ Diċembru 2000.

Labels: 17
20